Den Vest-Sjællandske Avis, 1821-08-18
Vi have hedder det i en privat Skrivelse fra Madrid erholdet den sørgelige Vished: at det har lykkedes Jturbide at samle en betydelig Magt, og at hans Forbindelser strække sig fra Acapulco til Bergerux. Denne sidste Stad var indsluttet af Spaniens bittre Fiende, den berygtede Mulat Guadaloupe Victoria. Nationalarmeen derimod, som commanderes af Vicekongen i Person bestod af 3 Afdelinger, hvoraf een var udsendt med Oberst Tespalacios, som med en stærk Magt kommer tilmarscherende fra Texas, den anden iagttog Jturbides Bevægelser, og den tredie var bestemt til at befrie Veracrux. J Spanien frygte alle for at Mexico er tabt. – Fra Jamaica meldes under 15de Juni, at Jnsurgenterne skulle have bemægtiget sig den vigtige Fæstning Puerto Cabello, to Engelske og et Dansk Krigsskib vare afseilede dertil fra St. Thomas for at beskytte de Engelske og Danske Eiendomme (denne Efterretning synes at være sand og er vigtig, da Puerto Cabello er en stærk Fæstning). Oberst Padilla laae i Følge de sidste Efterretninger endnu for Cartagena; Besætningen havde gjort et Udfald men var bleven dreven tilbage; flere Fægtninger vare forefaldne paa denne Kant til Jnsurgenternes Fordeel. Columbierne havde indskibet to Bataillioner i Havnen Bonqventura som ligger ved det store Ocean for at afgaae til Guayaqvil, og derfra at medvirke til Qvitos Erobring. Ogsaa havde Bolivar erholdet en Communication fra den chilesiske Regiering om at et Orlogskib paa 64 Kanoner og to Brigger ere afsendte for at krydse for Bonaventura for at opfange de Skibe, som forventes fra Spanien. Morillo har ladet sin hele Correspondence med Bolivar trykke for at bevise hvor nedrigt denne har handlet i at bryde Vaabentilstanden, da det strider saa ganske imod hans helligste Løfter, og for at vise hvor aabent og redeligt han selv har handlet. Siden disse Underhandlinger ere passerede har Uafhængigheds Aanden udbredet sig vidt i Kongeriget Nye Granada, og næsten alt, hvad endnu var forblevet dengang under Spansk Herredømme, har siden løsrevet sig. – Fra Lima meldes under 10de Marts: at alt der er roeligt, at 15000 Mand Kongelige Tropper ligge i Staden, som staae i den bedste Harmonie med Jndvaanerne; at man ikke frygter for General San Martins Angreb, eller for Lord Cochranes Blokade, som man mener, at han snart maae opgive. – Men fra andre Kilder vides at de 3/4 af det indre Land af Peru, skal have gjort fælleds Sag med den Chillesiske Armee; hvorved den er bleven meget forstærket; thi ikke allene have Jndvaanerne i Tusindviis, men ogsaa hele Corps af Spanske Tropper forenet sig med den; den stod foran Limas Porte; da den sidste Efterretning ankom derfra; dens Nærmelse havde foraarsaget at Vicekongen Pezuela blev afsat, og at General la Serna blev valgt i hans Sted, en Mand som holdes for at være ligesaa indbildt af sin Klogskab som uduelig. Garnisonen har gjort dette paa egen Haand; thi Jndvaanerne havde ikke i mindste Maade taget Deel deri; men endog yttret deres Misfornøielse over denne Forandring; da la Serna ved et haardnakket og unyttigt Forsvar kun vil bringe en stor Elendighed over Staden. Denne skal ifølge de sidste Efterretninger være indsluttet, saa at man seer en Capitulation eller en Storm imøde. – Chili er indvortes fuldkommen roelig. OHiggius regierer endnu bestandig Staten, med Duelighed og uden Modsigelse. Carreras Partie er vel talrigt; men det forholder sig roeligt, thi OHiggius Regiering er liberal, maadeholdende og retfærdig, og endskiøndt Staten endnu ikke har erholdet nogen egentlig organiseret Forfatning, saa erkiender dog Puraliteten, at en Regiering som den nærværende, i et lidet Antal af Mænds Hænder og med et Overhoved i Spidsen, er den meest passende for engang at komme til en fast og sikker Tilstand. – Rodrigues regierer i Buenos Ayres med Forstand og Fasthed. Provindsen Paragnay bestyres med Viisdom af Francia, og er indvortes roelig; han har forundet den gamle Artigas et Fristed i den hellige Francisci Kloster; hvor denne krigerske men nu udlevede Mand vil formodentlig i Roe ende sine Dage, uden videre at tage Deel i de politiske Begivenheder. – Falklands Øerne ere tagne i Besiddelse af Capitain Jevitt, som commanderer den Sydamerikanske Fregat Hervine, og i de Sydamerikanske Provindsers Navn; dog uden at det er nærmere bleven bestemt hvilke disse ere. Occupationen fandt Sted den 6te November forrige Aar. Disse Øer ligge ved Sydspidsen af Amerika.